Source: http://zbierkazakonov.sk/
Timestamp: 2014-09-17 21:35:52+00:00
Document Index: 662214

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ']

Článkujeme k zákonom v zbierke zákonov, pridajte sa
Legislatívny plán
Význam judikatúry a vyhľadávanie súdnych rozhodnutí
Leave a reply	Od zákona či inej právnej normy sa vyžaduje, aby bola všeobecne záväzná, pri rozhodnutiach sa vychádza z predpokladu, že rozhodnutie súdu nemôže nikdy byť všeobecne záväzné, pretože pôsobí medzi účastníkmi konania (inter partes).
Aj napriek tomu, že súdne rozhodnutia nie sú všeobecne právne záväzné pre ďalšie rozhodnutia súdov v obdobných prípadoch, platí, že rozhodnutie súdu by malo byť tzv. predvídateľné.
Ústavný súd v rámci svojej rozhodovacej činnosti už viackrát vyslovil, že k imanentným znakom právneho štátu patrí neodmysliteľne aj princíp právnej istoty (napr. PL. ÚS 36/95), ktorého súčasťou je tiež požiadavka, aby sa na určitú právne relevantnú otázku pri opakovaní v rovnakých podmienkach dala rovnaká odpoveď (napr. I. ÚS 87/93, PL. ÚS 16/95 a II. ÚS 80/99). Diametrálne odlišná rozhodovacia činnosť všeobecného súdu o tej istej právnej otázke za rovnakej alebo analogickej skutkovej situácie, pokiaľ ju nemožno objektívne a rozumne odôvodniť, je ústavne neudržateľná (m. m. PL. ÚS 21/00, PL. ÚS 6/04, III. ÚS 328/05).
Fakticky sa súdy pri rozhodovaní riadia rozhodnutiami najmä najvyšších súdov, či už je to Najvyšší súd SR, ale aj Najvyšší súd ČR, Najvyšší správny súd ČR, t. j. judikátmi. Rozhodnutia súdov alebo judikáty teda dotvárajú právo a vypĺňajú jeho medzery.
Do rozsiahlej databázy rozhodnutí súdov v produkte EPI Rozhodnutia súdov na portáli www.epi.sk pravidelne pridávame rozhodnutia uverejnené v odbornom časopise Justičná revue, v Zbierkach stanovísk Najvyššieho súdu SR a rozhodnutí súdov SR i nálezy Ústavného súdu SR.
Na portáli www.epi.sk nájdete aj rozhodnutia českých a európskych súdov (Najvyšší súd ČR, Ústavný súd SR, Najvyšší správny súd ČR, Európsky súd pre ľudské práva, ESĽP – Veľká Komora, Európsky súdny dvor).
Rozhodnutia môžete vyhľadať fulltextovo alebo pomocou rôznych kritérií vo vyhľadávacom formulári. Rozhodnutia publikované v oficiálnych zbierkach jednotlivých súdov, ako aj ďalšie judikáty starostlivo vybrané odborníkmi z rôznych oblastí práva majú právnu vetu, tzv. meritum veci.
Zakúpením prístupu získate viac ako 214 000 rozhodnutí súdov. Môžete vyhľadávať medzi všetkými rozhodnutiami alebo len medzi rozhodnutiami jedného súdu, či kombináciami zvolených súdov.
Rozhodnutia súdov sú pridanou hodnotou produktu EPI Zbierka zákonov – zobrazujú sa pri tom ustanovení právneho predpisu, ktorého sa týkajú (po rozkliknutí ikony RS). Táto funkcionalita vám výrazne uľahčí prácu s právnym predpisom a judikátmi.
This entry was posted in Články, Judikatúra, Súdnictvo on 03/12/2013 by admin.	Čo všetko vám sprostredkujú advokátske kancelárie?
Leave a reply	Advokátske kancelárie predstavujú vskutku zaujímavé inštitúcie, poskytujúce komplexné právne služby pre mnohých potenciálnych zákazníkov či klientom. My sa na ich činnosť skúsime pozrieť z pohľadu podnikateľov či vlastníkov rôznych obchodných spoločností, ktorí pri svojich aktivitách potrebujú dokonale poznať platné právne normy. Preto by vás ako podnikateľov možno zaujímalo, čo všetko vám dokážu právnici z advokátskych kancelárii sprostredkovať. Jedná sa predovšetkým o komplexné právne služby nielen v rámci poznania platného práva, ale aj pri rôznych komplikovaných okamihoch akými sú súdne spory či rôzne zdĺhavé obchodné jednania. Konkurencia na trhu je veľmi silná a preto sa môže pokojne stať, že pretrvávajúci spor s obchodnými protivníkmi môže byť taký nepríjemný, že pre jeho vyriešenie musí prísť na scénu špecializovaná advokátska kancelária. Určite nepodceňujte potrebu využívania advokátskych kancelárii pri svojom podnikaní, ich pomoc sa vám raz zaiste môže zísť!